*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*196. számú előterjesztés*

Bátaszék Város Önkormányzat Képviselő-testületének 2020. szeptember 23-án

16,00 órakor megtartandó ülésére

*Mederkotrás kiegészítő munkái elvégzésére vállalkozó kiválasztása*

|  |
| --- |
| **Előterjesztő:** Dr. Bozsolik Róbert polgármester**Készítette**: Bozsolik Zoltán mb. városüzemeltetési irodavezető **Törvényességi ellenőrzést végezte:** Kondriczné dr. Varga Erzsébet jegyző**Tárgyalja:**PG Bizottság: 2020. 09. 22. |

***Tisztelt Képviselő-testület!***

A korábbi Bátaszék Város közigazgatási területéhez tartozó bel- és külterületi vízelvezető árkok mederkotrása tárgyú ajánlati felhívásnak nem volt része a mederből kikerülő iszap szállítása és elterítése. A mennyiség ismertében folytattunk le beszerzési eljárást az iszap elterítési munkáira.

Ajánlattételre szóló felhívás került kiküldésre három vállalkozónak.

Ajánlatkérés tárgya:

Bátaszék Város Önkormányzatának tulajdonát képező 0130/8 helyrajzi számú ingatlanon deponált föld elterítése max. 20 cm-es vastagságban, mezőgazdasági művelésre alkalmas állapot kialakítása

Mennyisége: 1500 m³

Bátaszék Város Önkormányzatának tulajdonát képező 1973/118 helyrajzi számú ingatlanon deponált föld elterítése max. 20 cm-es vastagságban, mezőgazdasági művelésre alkalmas állapot kialakítása

Mennyisége: 800 m³

Az ajánlattételi határidő lejártáig kettő ajánlattevő nyújtotta be ajánlatát. Az ajánlatok formai és tartalmi szempontoknak megfelelnek (lásd 1.sz. melléklet).

Az ajánlattevő árajánlatában az alábbi ellenszolgáltatást ajánlotta meg.

KÉSZ Közúti Építő és Szolgáltató Kft. (7140 Bátaszék, Bonyhádi u. 28.)

Ajánlati ár (0130/8): bruttó 1.417.320,-Ft

Ajánlati ár (1973/118): bruttó 303.700,-Ft

MVH Force Zrt. (7100 Szekszárd, Palánki út 15.)

Ajánlati ár (0130/8): bruttó 1.192.695,-Ft

Ajánlati ár (1973/118): bruttó 331.305,-Ft

Fedezetként további 1.524 eFt összeget kell az egyensúlyi céltartalékból biztosítani.

Javasoljuk az MVH Force Zrt. ajánlattevővel bruttó 1.524.000,-Ft összeggel történő szerződéskötést.

***H a t á r o z a t i j a v a s l a t :***

**Mederkotrásból kikerült iszap elterítési feladatok elvégzésére kivitelezőkiválasztására**

Bátaszék Város Önkormányzatának Képviselő-testülete;

1. a mederkotrásból kikerült iszap elterítési feladatok elvégzésével a legalacsonyabb ajánlati árat tevő MVH Force Zrt.-t (7100 Szekszárd, Palánki út 15.) bízza meg,
2. a feladat ellátásához szükséges bruttó 1.524.000,- Ft vállalkozói díj kifizetését az önkormányzat 2020. évi költségvetésében az egyensúlyi céltartalék terhére biztosítja,
3. felhatalmazza a város polgármesterét a feladat ellátására vonatkozó szerződés aláírására.

*Határidő: 2020. október 31.*

*Felelős*: Dr. Bozsolik Róbert polgármester

 (szerződés aláírásáért)

*Határozatról értesül*: MVH Force Zrt..

 Bátaszéki KÖH városüz. iroda

Bátaszéki KÖH pénzügyi iroda

 irattár